Έγκριση ίδρυσης και λειτουργίας Κολλεγίου σε Φυσικό Πρόσωπο
Χορήγηση άδειας ίδρυσης και λειτουργίας Κολλεγίου σε Φυσικό Πρόσωπο
Αίτηση – Υπεύθυνη Δήλωση για τη χορήγηση έγκρισης ίδρυσης και λειτουργίας Κολλεγίου σε φυσικό πρόσωπο.
Η Αίτηση – Υπεύθυνη Δήλωση συνοδεύεται από τα απαιτούμενα δικαιολογητικά, τα οποία δομούνται σε δύο υποφακέλους. Ο πρώτος υποφάκελος περιλαμβάνει τα διοικητικά δικαιολογητικά και ο δεύτερος υποφάκελος περιλαμβάνει τα κτιριολογικά δικαιολογητικά.
Κατάθεση από τον αιτούντα (δια ζώσης ή ταχυδρομικά)
Ο αιτών να είναι κάτοχος κωδικών TAXISnet.
Γνωστοποίηση έναρξης επιχειρηματικής δραστηριότητας.
Υποβολή αίτησης για την έγκριση ίδρυσης με όλα τα διοικητικά δικαιολογητικά του φυσικού προσώπου, με ημερομηνία έκδοσης που δεν ξεπερνά το χρονικό διάστημα του προηγούμενου τριμήνου από την υποβολή της αίτησης για έγκριση.
Το φυσικό πρόσωπο να έχει συμπληρώσει το 18ο έτος της ηλικίας του.
Το φυσικό πρόσωπο να έχει τον τόπο της μόνιμης κατοικίας του σε κράτος-μέλος της Ευρωπαϊκής Ένωσης.
Το φυσικό πρόσωπο να μην έχει την ιδιότητα του δημοσίου υπαλλήλου, υπαλλήλου Ο.Τ.Α. ή άλλου Ν.Π.Δ.Δ. ή την ιδιότητα του κληρικού.
Να μην έχει επιβληθεί στο φυσικό πρόσωπο η διοικητική κύρωση της ανάκλησης έγκρισης ή αδείας ή διακοπής λειτουργίας για ίδιο ή άλλο ιδιωτικό φορέα εκπαίδευσης και κατάρτισης την τελευταία διετία.
Το φυσικό πρόσωπο να μην έχει κηρυχθεί σε κατάσταση πτώχευσης και να μην έχει καταθέσει αίτηση για κήρυξή του σε κατάσταση πτώχευσης ή ενιαίο πιστοποιητικό δικαστικής φερεγγυότητας ή ισοδύναμο έγγραφο αρμόδιας αρχής του κράτους - μέλους, εφόσον τέτοιο έγγραφο προβλέπεται κατά το δίκαιο του κράτους - μέλους εγκατάστασης. Αν δεν προβλέπεται η έκδοση τέτοιου εγγράφου, αυτό αντικαθίσταται με ένορκη βεβαίωση του φυσικού προσώπου ή, σε περίπτωση που από το δίκαιο του κράτους - μέλους εγκατάστασης δεν προβλέπεται ένορκη βεβαίωση, με υπεύθυνη δήλωση, η οποία υποβάλλεται ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου του κράτους - μέλους εγκατάστασης, οι οποίοι χορηγούν βεβαίωση περί παροχής της ένορκης βεβαίωσης ή επίσημης δήλωσης.
Το φυσικό πρόσωπο να μην έχει καταδικαστεί αμετάκλητα σε οποιαδήποτε ποινή για κακούργημα ή για ένα από τα πλημμελήματα, τετελεσμένα ή σε απόπειρα, της κλοπής, υπεξαίρεσης, απάτης, εκβίασης, πλαστογραφίας, παραχάραξης, δωροδοκίας, σωματικής βλάβης, για παράβαση των διατάξεων περί ναρκωτικών ή για έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής, καθώς και ότι δεν έχει καταδικαστεί ή παραπεμφθεί με τελεσίδικο βούλευμα σύμφωνα με τα άρθρα 8 και 9 του Υπαλληλικού Κώδικα (ν. 3528/2007, Α’ 26).
Καταβολής του χρηματικού ποσού υπέρ Ε.Ο.Π.Π.Ε.Π.
Συμφωνία με ανώτατο εκπαιδευτικό ίδρυμα της αλλοδαπής αναγνωρισμένο από τις εθνικές αρχές της χώρας του και πιστοποίηση του, εφόσον απαιτείται σύμφωνα με το δίκαιο της έδρας του.
Συμφωνία πιστοποίησης (validation) ή δικαιόχρησης (franchising) των προγραμμάτων σπουδών με ανώτατο εκπαιδευτικό ίδρυμα της αλλοδαπής αναγνωρισμένο από τις αρμόδιες αρχές στη χώρα που εδρεύει, σε επίσημη μετάφραση.
Για το κτίριο που θα στεγάζεται το προς έγκριση ίδρυσης και λειτουργίας Κολλεγίου, απαιτείται: 1) οικοδομική άδεια που έχει θεωρηθεί για σύνδεση με τα δίκτυα κοινής ωφελείας ή τα οριζόμενα στις παρ. 6, 7 και 8 του άρθρου 107 του ν. 4495/2017 (Α΄167), χρήσης εκπαιδευτηρίου σύμφωνα με τις διατάξεις του κτιριοδομικού κανονισμού. 2 )βεβαίωση χώρου κύριας χρήσης από ιδιώτη μηχανικό, με επισυναπτόμενα σχέδια αποτύπωσης της υφιστάμενης κατάστασης. 3) πιστοποιητικό (ενεργητικής) πυροπροστασίας για χρήση «εκπαίδευση» της οικείας Πυροσβεστικής Υπηρεσίας.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έγκριση ίδρυσης και λειτουργίας κολλεγίου και απευθύνεται σε φυσικά πρόσωπα που έχουν μόνιμη εγκατάσταση σε κράτος μέλος της Ε.Ε. και ο σκοπός τους αφορά και στην παροχή υπηρεσιών εκπαίδευσης και κατάρτισης.
Υπεύθυνη Δήλωση του ν. 1599/1986 στην οποία ο φορέας δηλώνει: (αα) τον τόπο της μόνιμης κατοικίας του, σε κράτος-μέλος της Ευρωπαϊκής Ένωσης, (ββ) ότι δεν έχει την ιδιότητα του δημοσίου υπαλλήλου, υπαλλήλου Ο.Τ.Α. ή άλλου Ν.Π.Δ.Δ. ή την ιδιότητα του κληρικού, (γγ) ότι δεν του έχει επιβληθεί η διοικητική κύρωση της ανάκλησης έγκρισης/αδείας ή διακοπής λειτουργίας για ίδιο ή άλλο ιδιωτικό φορέα εκπαίδευσης και κατάρτισης την τελευταία διετία.
Πιστοποιητικό περί μη κήρυξης του φυσικού προσώπου-φορέα της δραστηριότητας σε κατάσταση πτώχευσης και περί μη κατάθεσης αίτησης για κήρυξή του σε κατάσταση πτώχευσης ή Ενιαίο Πιστοποιητικό Δικαστικής Φερεγγυότητας ή ισοδύναμο έγγραφο αρμόδιας αρχής του κράτους - μέλους, εφόσον τέτοιο έγγραφο προβλέπεται κατά το δίκαιο του κράτους - μέλους εγκατάστασης. Αν δεν προβλέπεται η έκδοση τέτοιου εγγράφου, αυτό αντικαθίσταται με ένορκη βεβαίωση του φυσικού προσώπου-φορέα της δραστηριότητας ή, σε περίπτωση που από το δίκαιο του κράτους-μέλους εγκατάστασης δεν προβλέπεται ένορκη βεβαίωση, με υπεύθυνη δήλωση η οποία υποβάλλεται ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου του κράτους - μέλους εγκατάστασης, οι οποίοι χορηγούν βεβαίωση περί παροχής της ένορκης ή επίσημης δήλωσης.
Αντίγραφο ποινικού μητρώου, από το οποίο προκύπτει ότι το φυσικό πρόσωπο-φορέας της δραστηριότητας δεν έχει καταδικασθεί αμετάκλητα σε οποιαδήποτε ποινή για κακούργημα ή για ένα από τα πλημμελήματα, τετελεσμένα ή σε απόπειρα, της κλοπής, υπεξαίρεσης, απάτης, εκβίασης, πλαστογραφίας, παραχάραξης, δωροδοκίας, σωματικής βλάβης, για παράβαση των διατάξεων περί ναρκωτικών ή για έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής, καθώς και ότι δεν έχει καταδικαστεί ή παραπεμφθεί με τελεσίδικο βούλευμα σύμφωνα με τα άρθρα 8 και 9 του Υπαλληλικού Κώδικα (ν. 3528/2007, Α’ 26).
Υπεύθυνη Δήλωση του Ν. 1599/1986 με βεβαίωση του γνησίου υπογραφής, στην οποία ο αιτών δηλώνει τον διακριτικό τίτλο που θα χρησιμοποιήσει για τον φορέα ιδιωτικής εκπαίδευσης για τον οποίο ζητά την έγκριση ίδρυσης και λειτουργίας.
Αποδεικτικό καταβολής του αντιτίμου του παραβόλου.
Ειδικό έντυπο – αίτηση διατύπωσης γνώμης Ε.Ο.Π.Π.Ε.Π..
Οικοδομική άδεια, που έχει θεωρηθεί για σύνδεση τα δίκτυα κοινής ωφελείας ή τα οριζόμενα στις παρ. 6, 7 και 8 του άρθρου 107 του ν. 4495/2017 (Α΄167), χρήσης εκπαιδευτηρίου σύμφωνα με τις διατάξεις του κτιριοδομικού κανονισμού, κατόψεις με χαρακτηρισμό χρήσης των χώρων και αποτύπωση της προσβασιμότητας ΑΜΕΑ, όπως απαιτείται (τουλάχιστον σε μία κτιριολογική μονάδα -κτήριο ή όροφο, ανά περιφέρεια).
Βεβαίωση χώρου κύριας χρήσης που εκδίδεται από ιδιώτη μηχανικό, με επισυναπτόμενα σχέδια αποτύπωσης της υφιστάμενης κατάστασης.
Πιστοποιητικό (ενεργητικής) πυροπροστασίας για χρήση «εκπαίδευση» της οικείας Πυροσβεστικής Υπηρεσίας.
Για τον Υποφάκελο του Ε.Ο.Π.Π.Ε.Π. (Κτιριολογικός έλεγχος): Αποδεικτικό καταβολής του χρηματικού ποσού υπέρ Ε.Ο.Π.Π.Ε.Π..
Επικυρωμένο αντίγραφο συμφωνίας πιστοποίησης (validation) ή δικαιόχρησης (franchising) με ανώτατο εκπαιδευτικό ίδρυμα της αλλοδαπής αναγνωρισμένο από τις αρμόδιες αρχές στη χώρα που εδρεύει, σε επίσημη μετάφραση, στο οποίο συμπεριλαμβάνονται όσα αναφέρονται στα στοιχεία α, β, δ, ε και στ της παραγράφου 2 του άρθρου 10 του ν. 3696/2008, όπως τροποποιήθηκε και ισχύει. Σε περίπτωση που τα στοιχεία α, β, δ, ε και στ της παραγράφου 2 του άρθρου 10 του ν. 3696/2008 όπως τροποποιήθηκε και ισχύει, δεν συμπεριλαμβάνονται στη συμφωνία πιστοποίησης (validation) ή δικαιόχρησης (franchising) οποιοδήποτε άλλο πρόσφορο αποδεικτικό μέσο, με το οποίο να τεκμηριώνονται τα παραπάνω σημεία.
Αναγνώριση του ανωτάτου εκπαιδευτικού ιδρύματος της αλλοδαπής από τις αρμόδιες εθνικές αρχές της χώρας του και πιστοποίηση του, εφόσον απαιτείται σύμφωνα με το δίκαιο της έδρας του.
Πιστοποίηση από το ανώτατο εκπαιδευτικό ίδρυμα της αλλοδαπής των υπηρεσιών εκπαίδευσης και κατάρτισης που παρέχονται από το Κολλέγιο.
Αξιολόγηση του Κολλεγίου από το ανώτατο εκπαιδευτικό ίδρυμα της αλλοδαπής και από τις αρχές που προβλέπονται από το δίκαιο της χώρας της έδρας του.
Πιστοποιητικό εγκεκριμένο από το ανώτατο εκπαιδευτικό ίδρυμα της αλλοδαπής αναλυτικό πρόγραμμα σπουδών που οδηγεί σε πρώτο πτυχίο (BACHELOR) τουλάχιστον τριετούς διάρκειας σπουδών και φοίτησης ή σε μεταπτυχιακό τίτλο σπουδών.
Βεβαίωση της εθνικής αρχής διασφάλισης ποιότητας ή και πιστοποίησης της έδρας του συνεργαζόμενου ιδρύματος, εφόσον υφίσταται.
Αντίγραφο δελτίου ταυτότητας ή άλλου ταυτοποιητικού εγγράφου του φυσικού προσώπου-φορέα της δραστηριότητας
Στοιχεία Μητρώου - Επιχείρησης του φυσικού προσώπου από την myAADE
Πρέπει να έχει εκδοθεί σε ημερομηνία που δεν ξεπερνά το χρονικό διάστημα του προηγούμενου τριμήνου από την υποβολή της αίτησης για έγκριση.
Για τον Υποφάκελο του ΕΟΠΠΕΠ (Κτιριολογικός έλεγχος): Δεύτερος υποφάκελος περιλαμβάνει τα κτιριολογικά δικαιολογητικά και διαβιβάζεται, από το αρμόδιο τμήμα, στον Ε.Ο.Π.Π.Ε.Π. για τη διατύπωση γνώμης.
Για τον Υποφάκελο του Ε.Ο.Π.Π.Ε.Π. (Κτιριολογικός έλεγχος).
Αναφέρονται η ονομασία της προσφερόμενης ειδικότητας στην ελληνική και στην αγγλική και η ελάχιστη διάρκεια σπουδών.
Το Πρόγραμμα Σπουδών περιλαμβάνει αναλυτικό περιεχόμενο κάθε προτεινόμενου μαθήματος, λεπτομερές ωρολόγιο πρόγραμμα μαθημάτων ανά εξάμηνο και αθροιστικά, με χαρακτηρισμό των προτεινόμενων μαθημάτων σε υποχρεωτικά και προαιρετικά και σε θεωρητικά, εργαστηριακά και μικτά. Επίσης, περιλαμβάνει αναλυτικό πρόγραμμα με τη μορφή στοχοθεσίας για κάθε προτεινόμενο μάθημα ως προς τις επιδιωκόμενες γνώσεις, επαγγελματικές ικανότητες και δεξιότητες ανά εξάμηνο σπουδών, καθώς και αριθμητική και περιγραφική κατάσταση μαθημάτων με τον απαιτούμενο εποπτικό και εργαστηριακό εξοπλισμό. Τέλος, το Πρόγραμμα Σπουδών περιλαμβάνει τα απαιτούμενα προσόντα των διδασκόντων για τη διδασκαλία κάθε μαθήματος του προγράμματος και τα διδακτικά βοηθήματα (βιβλιογραφία, φάκελοι τεκμηρίωσης, εγχειρίδια) που μπορούν να χρησιμοποιήσουν οι σπουδαστές σε κάθε μάθημα.
Το Πρόγραμμα Σπουδών περιλαμβάνει βεβαίωση της εθνικής αρχής διασφάλισης ποιότητας ή και πιστοποίησης της έδρας του συνεργαζόμενου ιδρύματος, εφόσον υφίσταται. Σε περίπτωση έλλειψης της ανωτέρω βεβαίωσης δήλωση του αλλοδαπού ιδρύματος περί μη υπάρξεως σχετικής βεβαίωσης.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Καθορισμός διαδικασίας, περιεχομένου και δικαιολογητικών, παραβόλου, χρηματικού ποσού και κυρώσεων για την έγκριση της ίδρυσης και λειτουργίας και τη γνωστοποίηση της λειτουργίας δραστηριοτήτων στον τομέα της εκπαίδευσης.
Απλούστευση ίδρυσης και λειτουργίας δραστηριοτήτων στον τομέα της εκπαίδευσης Προσθήκη Κεφ. ΛΗ’ στον ν. 4442/2016.
Εθνικό σύστημα Επαγγελματικής Εκπαίδευσης, Κατάρτισης, Δια Βίου Μάθησης και Νεολαίας του Υπουργείου Παιδείας και Θρησκευμάτων και άλλες διατάξεις.
Απλούστευση πλαισίου ίδρυσης και λειτουργίας ιδιωτικών ινστιτούτων επαγγελματικής κατάρτισης (Ι.Ι.Ε.Κ.), φροντιστηρίων κέντρων ξένων γλωσσών και κολλεγίων.
Τροποποίηση της με αρ. 151668/ΙΑ/3−12−2012 απόφασης με θέμα «Ορισμός των διεθνών οργανισμών πιστοποίησης των προγραμμάτων σπουδών των Κολλεγίων που οδηγούν σε μεταπτυχιακό τίτλο σπουδών».
Παράγραφος Θ3, (πλαίσιο χορήγησης άδειας, προϋποθέσεις) Τροποποιήσεις: - Ν.4547/2018, (ΦΕΚ 102/Α), αρ. 88, παρ. 1α, τροποποίηση παραγράφου Θ3 Ν.4093/2012, περ. 8 αντικατάσταση στοιχείου α’, συμπλήρωση στοιχείου στ’ και προσθήκη στοιχείου η’, (κτιριολογικές προϋποθέσεις) - Ν.4495/2017, (ΦΕΚ 167/Α) αρ. 107, παρ. 6,7 και 8, τροποποίηση παραγράφου Θ3 Ν.4093/2012, περ. 8α (οικοδομική άδεια, προϋποθέσεις) - Ν.4485/2017, (ΦΕΚ 114/Α), αρ. 82, παρ. 8, τροποποίηση παραγράφου Θ3 Ν.4093/2012, παρ. 16 (προγράμματα σπουδών) - Ν. 4415/2016, (ΦΕΚ 159/Α), αρ. 36 παρ. 5.1, τροποποίηση παραγράφου Θ3 Ν.4093/2012 περ. 5.γ (προϋποθέσεις) - Ν.4229/2014, (ΦΕΚ 8/Α), αρ. 11, παρ. 1, περ. 3, τροποποίηση περ. 1 της παραγράφου Θ3 Ν.4093/2012, (πλαίσιο χορήγησης άδειας), αρ. 11, παρ. 1, περ. 1, προσθήκη παρ. 21 στην παράγραφο Θ3 του Ν.4093/2012, (αυτεπάγγελτη αναζήτηση ασφαλιστικής και φορολογικής ενημερότητας) - Ν.4264/2014, (ΦΕΚ 118/Α), αρ. 48, παρ. 5. τροποποίηση –προσθήκη παράγραφος Θ3 Ν.4093/2012, παρ. 3 (χρόνος υποβολής αιτήσεων) - Ν.4218/2013, (ΦΕΚ 268/Α), αρ. 6, παρ. 3, περ. 4, τροπ. παραγράφου Θ3, παρ. 17 Ν.4093/2012, (προϋποθέσεις - διακριτικός τίτλος) - Ν.4186/2013, (ΦΕΚ 193/Α), αρ. 33, παρ. 2, προσθήκη στοιχείου ζ, στην παρ. Θ3 περ. 8 του Ν.4093/2012, (κτιριολογικές προϋποθέσεις) - Ν.4111/2013, (ΦΕΚ 18/Α), αρ. 30, παρ . 1, συμπλήρωση περ. 1 της παραγράφου Θ3 Ν.4093/2012, (πλαίσιο χορήγησης άδειας), αρ. 30, παρ. 4α, τροπ. παραγράφου Θ3 Ν.4093/2012, παρ. 4 περ. ζ., (προϋποθέσεις) , αρ. 30, παρ. 10, κατάργηση περ. 9 της παραγράφου Θ3 του Ν. 4093/2012, (κτιριολογικές προϋποθέσεις), αρ. 30, παρ.18α, προσθήκη παρ 19 στην παράγραφο Θ3 του Ν 4093/2012, (προϋποθέσεις, κατοχή περισσότερων αδειών)
Καθορισμός διαδικασίας της υποβολής των προγραμμάτων σπουδών ιδιωτικού σχολείου Πρωτοβάθμιας και Δευτεροβάθμιας εκπαίδευσης, Κολλεγίου, ιδιωτικού Ινστιτούτου Επαγγελματικής Κατάρτισης (Ι.Ι.Ε.Κ.), Κέντρου Δια Βίου Μάθησης Επιπέδου Ένα και Κέντρου Δια Βίου Μάθησης Επιπέδου Δύο.
Ορισμός των διεθνών οργανισμών πιστοποίησης των προγραμμάτων σπουδών των Κολλεγίων που οδηγούν σε μεταπτυχιακό τίτλο σπουδών.
Ίδρυση και λειτουργία Κολλεγίων και άλλες διατάξεις.
Ανάθεση δικαιώματος υπογραφής στους Προϊσταμένους Γενικών Διευθύνσεων Υπουργείων.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο ενδιαφερόμενος υποβάλλει στο Υπουργείο Παιδείας (Τμήμα Β΄ Αδειοδότησης ιδιωτικών Φορέων Επαγγελματικής Κατάρτισης και Διά Βίου Μάθησης) την αίτηση – υπεύθυνη δήλωση για τη χορήγηση έγκρισης ίδρυσης και λειτουργίας Κολλεγίου σε Φυσικό Πρόσωπο. Τα απαιτούμενα δικαιολογητικά διαχωρίζονται σε δύο φακέλους: ο πρώτος υποφάκελος περιλαμβάνει τα διοικητικά δικαιολογητικά και ο δεύτερος υποφάκελος περιλαμβάνει τα κτιριολογικά δικαιολογητικά και διαβιβάζεται, από το αρμόδιο τμήμα, στον Ε.Ο.Π.Π.Ε.Π. για τη διατύπωση γνώμης, σύμφωνα με την παρ. 6 του άρθρου 3 της Υπουργικής Απόφασης αριθμ.14715/ΓΓ4.
Περιλαμβάνει τα διοικητικά δικαιολογητικά σε ψηφιακή μορφή.
Πρωτοκόλληση της αίτησης – υπεύθυνης δήλωσης για τη χορήγηση έγκρισης ίδρυσης και λειτουργίας Κολλεγίου σε Φυσικό Πρόσωπο και χρέωση στο αρμόδιο τμήμα.
Παραλαμβάνονται τα δικαιολογητικά από το Τμήμα Β΄ Αδειοδότησης ιδιωτικών Φορέων Επαγγελματικής Κατάρτισης και Διά Βίου Μάθησης και ανάθεση της αίτησης στον αρμόδιο υπάλληλο.
Ο έλεγχος που πραγματοποιείται αφορά στον έλεγχο των εγγράφων παράλληλα με την κάλυψη των απαιτούμενων προϋποθέσεων που θέτει το θεσμικό πλαίσιο. Εάν κατά τον έλεγχο διαπιστωθεί πως απουσιάζει ή είναι ελλιπές κάποιο δικαιολογητικό, ενημερώνεται ο ενδιαφερόμενος τηλεφωνικά και με μήνυμα ηλεκτρονικού ταχυδρομείου σχετικά με τις ελλείψεις που διαπιστώθηκαν.
Διαβιβάζεται ο φάκελος που περιλαμβάνει τα κτιριολογικά δικαιολογητικά στον Ε.Ο.Π.Π.Ε.Π. ο οποίος είναι αρμόδιος για τον σχετικό έλεγχο και την διενέργεια αυτοψίας.
Διενέργεια ελέγχου κτιριολογικών προϋποθέσεων η οποία περιλαμβάνει τα ακόλουθα βήματα: - παραλαβή φακέλου κτιριολογικού ελέγχου από τον Ε.Ο.Π.Π.Ε.Π., - έλεγχος δικαιολογητικών τήρησης κτιριολογικών προϋποθέσεων, - πραγματοποίηση αυτοψίας, - διατύπωση παρατηρήσεων, σε περιπτώσεις διαπίστωσης προβλημάτων, - σύνταξη θετικής ή αρνητικής γνωμοδότησης, - αποστολή της διατύπωσης γνώμης στο Υπ. Παιδείας.
Παραλαμβάνεται η διατύπωση γνώμης του Ε.Ο.Π.Π.Ε.Π. από το Τμήμα Β΄ Αδειοδότησης ιδιωτικών Φορέων Επαγγελματικής Κατάρτισης και Διά Βίου Μάθησης, μετά τον έλεγχο των κτιριολογικών προϋποθέσεων που διενήργησε.
Έπειτα από τη θετική διατύπωση γνώμης του Ε.Ο.Π.Π.Ε.Π., συντάσσεται σχετική απόφαση χορήγησης έγκρισης ίδρυσης και λειτουργίας Κολλεγίου σε φυσικό πρόσωπο στην οποία προσαρτάται η διατύπωση γνώμης του Ε.Ο.Π.Π.Ε.Π. και προωθείται για υπογραφή στον Προϊστάμενο της Διεύθυνσης Εποπτείας Φορέων Επαγγελματικής Κατάρτισης και Διά Βίου Μάθησης.
Έπειτα από την αρνητική διατύπωση γνώμης του Ε.Ο.Π.Π.Ε.Π. ενημερώνεται ο φορέας.
Συνυπογράφεται η απόφαση χορήγησης έγκρισης ίδρυσης και λειτουργίας Κολλεγίου και προωθείται για υπογραφή στον αρμόδιο Διευθυντή.
Συνυπογράφεται η απόφαση χορήγησης έγκρισης ίδρυσης και λειτουργίας Κολλεγίου και προωθείται για υπογραφή στον Γενικό Γραμματέα Επαγγελματικής Εκπαίδευσης, Κατάρτισης, Δια Βίου Μάθησης και Νεολαίας.
Συνυπογράφεται η απόφαση χορήγησης έγκρισης ίδρυσης και λειτουργίας Κολλεγίου και προωθείται για υπογραφή στον Υπουργό Παιδείας και Θρησκευμάτων.
Υπογράφεται η απόφαση χορήγησης έγκρισης ίδρυσης και λειτουργίας Κολλεγίου από τον Υπουργό Παιδείας και Θρησκευμάτων.
Παραλαμβάνεται από το Τμήμα Β΄ Αδειοδότησης ιδιωτικών Φορέων Επαγγελματικής Κατάρτισης και Διά Βίου Μάθησης η υπογεγραμμένη απόφαση χορήγησης έγκρισης ίδρυσης και λειτουργίας Κολλεγίου και προωθείται στην Γραμματεία της Κυβέρνησης για δημοσίευση σε ΦΕΚ.
Μετά και τη δημοσίευση στο Φ.Ε.Κ. πραγματοποιείται ανάρτηση στη ΔΙΑΥΓΕΙΑ και ενημερώνεται ο ενδιαφερόμενος για τη χορήγηση της άδειας. Παράλληλα, πραγματοποιείται κοινοποίηση και στον Ε.Ο.Π.Π.Ε.Π..
Υποβολή Αίτησης – Υπεύθυνης Δήλωσης για τη χορήγηση έγκρισης ίδρυσης και λειτουργίας Κολλεγίου σε Φυσικό Πρόσωπο.
Ηλεκτρονική Υποβολή Αίτησης και Δικαιολογητικών
Πρωτοκόλληση της αίτησης – υπεύθυνης δήλωσης του φορέα.
Αποστολή του φακέλου με τα κτιριολογικά δικαιολογητικά
Διενέργεια ελέγχου κτιριολογικών προϋποθέσεων
Απόφαση χορήγησης έγκρισης ίδρυσης και λειτουργίας.
Προώθηση της απόφασης για δημοσίευση σε Φ.Ε.Κ.
Πληροφορίες και έντυπο υλικό σχετικά με τα κολλέγια